На основу члана 27. став 10. и члана 28. став 2. Закона о јавној својини („Службени гласник РС“, брoj 72/11, 88/13, 105/14, 104/16 – др. закон, 108/16 и 113/17), члaна 32. Закона о локалној самоуправи („Службени гласник РС“ 129/07, 83/14 - др. закон, 101/16-др.закон и 47/18), члана 49. Закона o основама својинско правних односа ("Службени лист СРФЈ", број 6/80 и 36/90, "Службени лист СРЈ", број 29/96 и "Службени гласник РС", број 115/05 – др.закон) и члана 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Града Врања“ број 11/13, 5/17 и 14/17 ), Скупштина општине Владичин Хан, на седници одржаној дана 28.10.2018. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА УСПОСТАВИ ПРАВО СТВАРНЕ СЛУЖБЕНОСТИ НА ПАРЦЕЛАМА У JАВНОЈ СВОЈИНИ РЕПУБЛИКЕ СРБИЈЕ У КОРИСТ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије( у даљем тесту власник послужног добра) да спроведе поступак и успостави право стварне службености на Кп.бр.6586 и 2300 уписане у Лн.бр.551 у КО Стубал у јавној својини Републике Србије у корист Општине Владичин Хан (у даљем тексту власник повласног добра)

**Члан 2.**

Право стварне службености из става 1. се успоставља у циљу укопавања канализационих цеви и реконструкције пута према идејним решењима која су израдили пројекти биро „Нешко“ из Власотинца ул. Милентија Поповића бр.52 и ПР „ВИК ИНЖЕЊЕРИНГ“ из Врањске бање ул. Доситејева бр. 14 ради изградње канализационе мреже у насељу Стубал у Владичином Хану, на неодређени временски период.

**Члан 3.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-152/1/18-I**

**П Р Е Д С Е Д Н И Ц А**

**Данијела Поповић**